stanford-oval/wikipedia huggingface dataset:
רוברט לופז (פזמונאי)
הערות שוליים

↑  ‏Dana Schwartz, ‏Oscars 2018: Robert Lopez becomes the first person in history to double EGOT, ‏Entertainment Weekly, ‏5 במרץ 2018
| זוכי אמי, גראמי, אוסקר וטוני |
| --- | --- | --- |
לפי השנים שעברו מאז קבלת הפרס הראשון ועד קבלת הפרס האחרון
| פרסים תחרותיים | ריצ'רד רוג'רס (1945–1962) ‏•‏‏ הלן הייז (1932–1976) ‏•‏‏ ריטה מורנו (1961–1977) ‏•‏‏ ג'ון גילגוד (1961–1991) ‏•‏‏ אודרי הפבורן (1953–1994) ‏•‏‏ מרווין האמליש (1973–1995) ‏•‏‏ ג'ונתן טוניק (1977–1997) ‏•‏‏ מל ברוקס (1967–2001) ‏•‏‏ מייק ניקולס (1964–2001) ‏•‏‏ וופי גולדברג (1985–2002) ‏•‏‏ סקוט רודין (1984–2012) ‏•‏‏ רוברט לופז (2004–2014) ‏•‏‏ ג'ון לג'נד (2006–2018) ‏•‏‏ אנדרו לויד ובר (1980–2018) ‏•‏‏ טים רייס (1980–2018) ‏•‏‏ אלן מנקן (1990–2020) ‏•‏‏ ג'ניפר הדסון (2006–2022) ‏•‏‏ ויולה דייוויס (2001–2023) |  |
| פרסי כבוד | ברברה סטרייסנד (1963–1970) ‏•‏‏ לייזה מינלי (1965–1990) ‏•‏‏ ג'יימס ארל ג'ונס (1969–2011) ‏•‏‏ הארי בלפונטה (1953–2014) ‏•‏‏ קווינסי ג'ונס (1964–2016) |  |
| --- | --- |
בקרת זהויות :  NLI: 987007411953505171  PLWABN: 9810624859605606  BnF: cb16952942g (data)  GND: 1011515393  ISNI: 0000 0000 4453 6617  LCCN: no2005056459  MusicBrainz: f2093a7e-2d1d-4a23-aead-37415cf28448  NDL: 001175271  NKC: xx0257816  NTA: 288882636  VIAF: 63742954   WorldCat (עם VIAF): 63742954
ריצ'רד קיינד

| --- | --- |

 לידה:  22 בנובמבר 1956 (בן 68) טרנטון, ארצות הברית 
 מדינה:  ארצות הברית 
 תקופת הפעילות:  מ-1988 
 מקום לימודים:  אוניברסיטת נורת'ווסטרן  בית הספר לתקשורת של אוניברסיטת נורת'ווסטרן  תיכון פנסרי 
 מספר צאצאים:  3 
 פרסים והוקרה:  פרס ג'ף (2003) 
 פרופיל ב-IMDb
 
ריצ'רד קיינד (באנגלית: Richard Kind; נולד ב-22 בנובמבר 1956) הוא שחקן ומדבב יהודי-אמריקאי, מועמד פרס טוני לשחקן הטוב ביותר על תפקידו במחזה "The Big Knife" לשנת 2013.
ביוגרפיה

קיינד נולד למשפחה יהודית. אמו היא אליס, עקרת בית ואביו הוא סמואל, תכשיטן, ולו אחות אחת. גדל בפנסילבניה. ב-1978 סיים לימודיו באוניברסיטת נורת'ווסטרן.
בשנת 1999 נישא קיינד לדנה סטנלי, ולהם שתי בנות ובן.
קריירה

פריצתו בטלוויזיה הייתה כחלק מחבר השחקנים בסדרה Carol & Company בשנים 1990–1991. קיינד שיחק בסדרות "משתגעים מאהבה", ובסדרה "ספין סיטי". קיינד והשחקן מייקל בוטמן היו השחקנים היחידים שהופיעו בכל פרקי "ספין סיטי".
בשנת 1994 גילם תפקיד משני בסרט סטארגייט. בין השנים 2002 ל-2021 השתתף בשמונה פרקים בסדרה "תרגיע" כאנדי בן דודו של לארי דייוויד. קיינד שיחק במחזמר Road Show ועל במות ברודוויי במחזות The Tale of the Allergist's Wife בשנת 2000. בשנת 2002 השתתף בסרט Confessions of a Dangerous Mind בבימוי חברו ג'ורג' קלוני. שיחק במחזמר המפיקים ב-2002, ו-Sly Fox ב-2004. בשנת 2005 הופיע בסרט המפיקים, וב-2006 גילם תפקיד אורח בסדרה סטארגייט אטלנטיס, והיה לשחקן היחיד ששיחק גם בסדרה וגם בסרט המקורי (בתפקידים שונים).
בשנת 2007 שיחק בסרט National Lampoon's Bag Boy. כן שיחק במחזמר A Funny Thing Happened on the Way to the Forum ובשנת 2008 שיחק בסרט The Understudy. בשנה זו גילם את התפקיד של וולטר בהפקה קנדיד מאת ליאונרד ברנשטיין באופרה של ניו יורק. ב-2009 שיחק בסרטם של האחים כהן "יהודי טוב".
בשנת 2011 שיחק בסרט Fancypants ובסדרה Luck מבית HBO, וגילם את התפקיד הראשי של מקס ביאליסטוק בהפקה של "המפיקים" שהועלתה ב-Hollywood Bowl ביולי 2012. באותה שנה הופיע בסרט "הזמנה לגירושין" ובתפקיד משנה בסרט "ארגו" כתסריטאי. בשנת 2015 התארח בפרק מתוך העונה השנייה של הסיטקום "חרטה של ניצול" ברשת Starz. בשנת 2016 שיחק לצד פן בדג'לי בסרט "חנות הנייר". בשנת 2019 שיחק בסרט "הצחוק האחרון", בדרמה "פצצה", ובחידוש לסדרת הטלוויזיה "משתגעים מאהבה".
בשנת 2020 התארח בסדרת הטלוויזיה "פני דרדפול: עיר המלאכים" והוא דיבב בגרסה האמריקאית לסרט ההנפשה הנורווגי "אלה בלה בינגו".
בשנת 2021 התארח בעונה השנייה של הסיטקום "הכל יהיה בסדר" ברשת Freeform. בהמשך השנה שיחק בסרט הדרמה המוזיקלי "טיק, טיק... בום!" שביים לין-מנואל מירנדה לשירות הזרמת המדיה "נטפליקס", ומבוסס על המחזמר הסמי-אוטוביוגרפי באותו השם מאת ג'ונתן לארסון.
בשנת 2022 שיחק לצדו של מארק דקסקוס בסרט הפעולה "הג'וב האחרון" ובסרטו של וודי אלן, "הפסטיבל של ריפקין". עוד באותה שנה שיחק בתפקיד הראשי של קפטן סטן יאנקו בסדרת המשטרה "East New York" ברשת CBS; הסדרה בוטלה במאי 2023 לאחר עונה אחת.
בשנת 2023 גילם את ד"ר כהן בסרט האימה הסוריאליסטי "בו מפחד" של הבמאי ארי אסטר.
בשנת 2024 שיחק בסרט הזאבים לצידם של ג'ורג' קלוני ובראד פיט.
קריירה > דיבוב

ב-1992 דיבב את טום החתול ב"טום וג'רי: הסרט".
ב-1998 דיבב בסרט "ספר הג'ונגל". קריירת הדיבוב של קיינד כוללת את התפקיד של לארי האנקונדה ב"ג'ונגל סיטי", "קלארק" בפרסומות ברדיו לחברת "הורייזון אייר", "מולט" בסרט "באג לייף", בסרטים "מכוניות" ו"מכוניות 2", Go, Baby!, וטום ב"טום וג'רי: הסרט". כן דיבב בסדרת ההנפשה "קים פוסיבול". ביצע תפקיד משני בסדרה "הפינגווינים ממדגסקר"' ובשנת 2000 דיבב את דמותו של מר דובינס בסרט "תום סויר". בשנים 2001 - 2002 דיבב בחמישה פרקים של הסדרה "נוני התמנון". בשנת 2010 דיבב בסרט "צעצוע של סיפור 3". בשנת 2015 גילם את התפקיד של "בינג בונג" בסרט "הקול בראש" ודיבב בסרט "ברוכים הבאים לוויין" שיצא בשנת 2017.
בשנת 2020 תרם את קולו לסרט ההנפשה הנורווגי "אלה בלה בינגו", אשר מבוסס על סדרת הנפשה לילדים באותו שם.
בשנת 2021 דיבב ריצ'רד את דמותו של "וולי" בסרט ההנפשה "פלאמלים".
בשנת 2024 דיבב מפקח בריאות בסדרת אנימציה "!Kite Man: Hell Yeah".
גלן מקווין

| --- | --- |
אין תמונה חופשית
 לידה:  24 בדצמבר 1960 טורונטו, קנדה 
 פטירה:  29 באוקטובר 2002 (בגיל 41) ברקלי, ארצות הברית 
 שם לידה:  Glenn John McQueen 
 מדינה:  קנדה 
 השכלה:  קולג' שרידן 
 תקופת הפעילות:  1991 – ספטמבר 2002 (כ־11 שנים) 
 מקצוע:  אנימטור
 תואר:  מכללת שרידן
 בת זוג:  טרי מקווין
 
גלן מקווין (באנגלית: Glenn McQueen; ‏24 בדצמבר 1960 - 29 באוקטובר 2002) היה אנימטור קנדי שעבד בחברת PDI ובסטודיו ההנפשה פיקסאר. במהלך חייו עבד מקווין כאנימטור בסרטי ההנפשה באג לייף, צעצוע של סיפור, מכוניות, מוצאים את נמו ומפלצות בע"מ.
ביוגרפיה

גלן מקווין נולד ב-24 בדצמבר 1960 בטורונטו, אונטריו, קנדה. ב-1985 סיים מקווין את לימודיו במכללה הקנדית "מכללת שרידן", לאחר שסיים את לימודיו קיבל מהמכללה מלגה וטס למכון למעבדות גרפיקה, מחשבים וטכנולוגיה שבניו יורק, שם עבד כראש מחלקת ההנפשה הממוחשבת.
ב-1991 הצטרף מקווין לחברת "PDI" ושם עבד כאנימטור במספר סרטים וסדרות טלוויזיה. ב-1994 עזב את "PDI" והצטרף לסטודיו ההנפשה "פיקסאר", במהלך עבודתו בפיקסאר פיקח על עבודת ההנפשה של סרטים רבים שהיוו את ההצלחה המוקדמת של פיקסאר כגון צעצוע של סיפור, צעצוע של סיפור 2, באג לייף ועוד.
בנוסף, מקווין שימש עד מותו כחבר באקדמיה האמריקאית לקולנוע.
ביוגרפיה > מוות והנצחה

מקווין מת ממלנומה באוקטובר 2002 במהלך עבודת ההנפשה על הסרט מוצאים את נמו.
עמיתיו לפיקסאר בחרו להנציח את מקווין במספר דרכים. הסרט מוצאים את נמו שעליו עבד בימיו האחרונים הוקדש לזכרו ובמהלך הקרדיטים הופיעה מחווה למקווין. מקווין זכה לעבוד מעט על הסרט מכוניות לפני מותו וחבריו החליטו לקרוא לדמות הראשית על שמו, לייטינג מקווין. מייסד פיקסאר, ג'ון לאסיטר, אמר על מקווין לאחר מותו כי הוא "הלב והנשמה של מחלקת ההנפשה" וגם כי "גלן לא נעלם מאיתנו, הוא עדיין אצל כל אחד מאיתנו בחיים".
הערות שוליים

1 2  Samad Rizvi, ‏Remembering Glenn McQueen, 1960-2002, באתר Pixar Times
↑  David Nusair, ‏5 Things You Didn't Know About the Cars Series, באתר About.com
↑  Cars Easter Egg - Tribute to Dead Animator
פגיעה קטלנית

| --- | --- |

עטיפת המהדורה המיוחדת של ה-DVD בעברית
 בימוי:  מימי לדר 
 הופק בידי:  דייוויד בראון, ריצ'רד ד. זאנוק 
 תסריט:  ברוס ג'ואל רובין, מייקל טולקין 
 שחקנים ראשיים:  רוברט דובאל טיה לאוני אלייג'ה ווד ונסה רדגרייב מקסימיליאן של מורגן פרימן
 מוזיקה:  ג'יימס הורנר 
 צילום:  דיטריך לוהמן 
 מדינה:  ארצות הברית 
 חברת הפקה:  דרימוורקס, פרמאונט 
 חברה מפיצה:  UIP Duna, נטפליקס, פרמאונט, דרימוורקס 
 שיטת הפצה:  וידאו על פי דרישה 
 הקרנת בכורה:  8 במאי 1998 
 משך הקרנה:  120 דק' 
 שפת הסרט:  אנגלית 
 סוגה:  סרט מדע בדיוני, סרט בסוגת ספרות עלילה ספקולטיבית, סרט דרמה, סרט אסונות, דרמה 
 מקום התרחשות:  וושינגטון די. סי., ניו יורק 
 הכנסות באתר מוג'ו:   deepimpact
 www.deep-impact.com
 דף הסרט ב־IMDb
 
פגיעה קטלנית (באנגלית: Deep Impact) הוא סרט קולנוע אמריקאי משנת 1998. הסרט שייך לסוגת המדע הבדיוני וסרטי האסונות. את הסרט ביימה מימי לדר על פי תסריט מאת ברוס ג'ואל רובין ומייקל טולקין, ומככבים בו השחקנים רוברט דובאל, טיה לאוני, אלייג'ה ווד, ונסה רדגרייב, מקסימיליאן של ומורגן פרימן. סטיבן ספילברג שימש כמפיק בפועל. הסרט יצא לאקרנים ב-8 במאי 1998, והופץ בצפון אמריקה על ידי סרטי פרמאונט ובשאר העולם על ידי סרטי דרימוורקס. הסרט מתאר את ניסיונות העולם להתכונן ולהרוס כוכב שביט שקוטרו 7 מייל שעתיד להתנגש בכדור הארץ ולגרום להכחדה המונית.
הסרט יצא באותו הקיץ שבו יצא לאקרנים סרט נוסף שעוסק באותו נושא, "ארמגדון", שהצלחתו בקופות הייתה גדולה יותר, למרות שאסטרונומים טענו ש"פגיעה קטלנית" הוא המדויק יותר מדעית מבין השניים. הסרטים זכו שניהם לביקורות דומות. "ארמגדון" זכה לציון משוקלל של 38% בעוד "פגיעה קטלנית" זכה לציון משוקלל של 45% באתר Rotten Tomatoes. "פגיעה קטלנית" הכניס 349 מיליון דולר ברחבי העולם, עם תקציב הפקה של 80 מיליון דולר. זה היה הסרט האחרון של הצלם דיטריך לוהמן שנפטר לפני שהסרט יצא לאקרנים.
שחקנים ודמויות

רוברט דובאל בתפקיד קפטן ספארג'ון "פיש" טאנר, אסטרונאוט ותיק שממונה לטייס הנחיתה של ה"משיח"
טיה לאוני בתפקיד ג'ני לרנר, עיתונאית ב-MSNBC
אלייג'ה ווד בתפקיד לאו בידרמן, אסטרונום חובב בן-עשרה שמגלה את השביט "וולף-בידרמן"
ונסה רדגרייב בתפקיד רובין לרנר, אמה של ג'ני
מקסימיליאן של בתפקיד ג'ייסון לרנר, אביה המרוחק של ג'ני
ריה קילסטדט בתפקיד קלואי לרנר, אשתו השנייה של ג'ייסון
מורגן פרימן בתפקיד טום בק, נשיא ארצות הברית
ג'יימס קרומוול בתפקיד אלן ריטנהאוס, מזכיר האוצר של ארצות הברית. מתפטר מתפקידו כשהוא לומד על האיום שמהווה השביט "וולף-בידרמן"
רון אלדרד בתפקיד קומנדר אורן מונש, מפקד משימת ה"משיח"
ג'ון פאברו בתפקיד ד"ר גאס פרטנזה, קצין הרפואה של ה"משיח"
לורה אינס בתפקיד בת' סטנלי, עובדת עם ג'ני
ברוס וייץ בתפקיד סטיוארט קיילי, הבוס של ג'ני ב-MSNBC
מרי מקורמק בתפקיד אנדראה "אנדי" בייקר, הטייסת של ה"משיח"
ריצ'רד שיף בתפקיד דון בידרמן, אביו של לאו
בטסי ברנטלי בתפקיד אלן בידרמן, אמו של לאו
לילי סובייסקי בתפקיד שרה הוטצ'נר, חברתו של לאו
בלייר אנדרווד בתפקיד מארק סיימון, הנווט של ה"משיח"
דוגריי סקוט בתפקיד אריק ונקור, עובד עם ג'ני
מארק מוזס בתפקיד טים אורבנסקי, עובד עם ג'ני
אלכסנדר בלוייב בתפקיד קולונל מיכאיל טולצ'ינסקי, מומחה גרעיון מרוסיה וחבר צוות ה"משיח"
מייק או'מאלי בתפקיד מייק פרי, המורה של לאו
פרנסיס מקארתי בתפקיד גנרל סקוט
קורטווד סמית בתפקיד אוטיס "מיטש" הפטר, אחראי הבקרה של משימת ה"משיח"
אוניל קומפטון בתפקיד מורטן אנטריקן, יועץ לנשיא ארצות הברית
קימברלי הווי בתפקיד ונדי מוגל, ארוסתו של מארק סיימון
דניס קרוסבי בתפקיד ויקי הוטצ'נר, אמה של שרה
צ'ארלס מרטין סמית בתפקיד האסטרונום ד"ר מרכוס וולף
הפקה

ניתן להתחקות אחר מקורותיו של הסרט לסוף שנות ה-70, אז פנו המפיקים ריצ'רד זנוק ודייוויד בראון לסרטי פרמאונט והציעו ליצור רימייק לסרט "When Worlds Collide"(אנ'). הוצעו מספר טיוטות, אך אף אחת מהן לא מצאה חן בעיני המפיקים, והסרט נשאר במצב של חוסר ודאות במשך שנים רבות. באמצע שנות ה-90 פנו השניים לבמאי סטיבן ספילברג, אותו הכירו מעבודתם המשותפת על הלהיט "מלתעות" מ-1975, במטרה לדון איתו בפרויקט הוותיק. התברר שספילברג רכש את הזכויות לרומן "פטיש האלוהים" (אנ') (1993) של ארתור סי. קלארק, שעוסק גם הוא באסטרואיד שנמצא במסלול התרסקות עם כדור הארץ, ובניסיונותיה של האנושות למנוע את הכחדתה. ספילברג התכוון להפיק ולביים את הסרט בעצמו עבור חברת ההפקות החדשה שלו, דרימוורקס, אך הביע נכונות לאחד את שני הפרויקטים עם זנוק ובראון, והשלושה יצרו את התסריט הראשוני לסרט "פגיעה קטלנית". ב-1995 הוכרז הסרט בפרסומים של תעשיית הקולנוע כסרט שתסריטו נכתב על ידי ברוס ג'ואל רובין, ומבוסס על הסרט "When Worlds Collide" ועל הספר "פטיש האלוהים" של ארתור סי. קלארק. לאחר שכתובים שערך בתסריט מייקל טולקין, הוחלט לזנוח לחלוטין את ההתבססות על עבודות קודמות, שלא הוזכרו בקרדיטים של הסרט. ספילברג התכוון לביים את הסרט בעצמו, אך הדבר נמנע ממנו עקב מחויבותו לסרט "אמיסטאד", בעיקר לאור הכרזת סרטי טאצ'סטון על הסרט "ארמגדון" בעל העלילה הדומה שעתיד היה לצאת אף הוא בקיץ 1998. על מנת שלא להמתין, הציעו המפיקים את הבמאית מימי לדר, כשספילברג עצמו ישמש כמפיק בפועל. לדר לא הייתה ערה לקיומו של הסרט המקביל, ואמרה שלא האמינה כששמעה על כך, ושהתקשורת ניסתה ליצור ביניהם תחרות, מה שלא הרגיש לה נכון. לדבריה לשני הסרטים יש ערך גבוה ולמרבה המזל שניהם הצליחו מאוד. למרות שלא התבסס על הרומן של קלארק, הרי שבכל זאת נעשה ברומן שימוש בשיווק הסרט, וקלארק הביע את מורת רוחו על כך שלא הוזכר בקרדיטים של הסרט.
במקור הייתה דמותה של ג'ני לרנר (טיה לאוני) לעבוד ככתבת של ה-CNN.‏ CNN טענו שהדבר לא יהיה ראוי, ודחו את ההצעה. MSNBC הסכימו להופיע בסרט במקומם, במטרה להשיג חשיפה לרשת שהייתה אז חדשה.
הבמאית מימי לדר רצתה לנסוע למדינות נוספות במטרה לקבל נקודות מבט נוספות מלבד זו האמריקאית, אך בשל לוח הזמנים הצפוף והתקציב המוגבל הרעיון לא יצא לפועל. מפקח האפקטים המיוחדים, סקוט פאראר, חש שעלילה שתכסה את האירועים בעולם כולו תסיח את דעתם של הצופים מסיפוריהן של הדמויות המרכזיות.
הפקת הסרט העסיקה מספר מדענים כיועצים, ביניהם האסטרונומים יוג'ין שומייקר, קרוליין שומייקר, ג׳ושוע קולוול וכריס לוצ'יני; האסטרונאוט לשעבר דייוויד מ' ווקר(אנ'); וג'ראלד ד' גריפין(אנ'), שהיה בעבר מנהל מרכז החלל ג'ונסון של נאס"א.
פסקול

את המוזיקה לסרט הלחין המוזיקאי האמריקאי ג'יימס הורנר.
קבלה > מכירות כרטיסים

בסוף השבוע הראשון הכניס הסרט 41 מיליון דולר באמריקה הצפונית לבדה, ועקף בכך הסרט "טוויסטר" כסרט המדורג עשירי בפתיחות הגבוהות בקופות בכל הזמנים. הסרט החזיק במשך עשור בשיא כסרט בעל הפתיחה הגבוהה ביותר בהיסטוריה שבוים על ידי אישה, עד שהודח על ידי הסרט "דמדומים" ב-2008. בסיכומו של דבר גרף הסרט הכנסות בסך של 140 מיליון דולר באמריקה הצפונית, ועוד 209 מיליון ביתר העולם, מה שהביא אותו לסך הכנסות של 349 מיליון דולר. למרות התחרות הקשה בקיץ 1998, בדגש על התחרות מצד "ארמגדון", שני הסרטים הצליחו, כש"פגיעה קטלנית" מדורג כבעל הפתיחה הגבוהה יותר ו"ארמגדון" כזה שגרף הכנסות גבוהות יותר בסיכומו של דבר.
קבלה > ביקורות

הסרט זכה לביקורות מעורבות. על בסיס 86 ביקורות באתר Rotten Tomatoes, ‏45% מהמבקרים נהנו מהסרט, עם ממוצע ציונים של 5.8 מתוך 10. הקונצנזוס של האתר הוא ש"גל הצונאמי של המלודרמה מטביע כל סיכוי ש"פגיעה קטלנית" ייזכר כסרט האסונות שהוא שואף להיות". האתר Metacritic נתן לסרט ציון של 40 מתוך 100 על בסיס 20 ביקורות, כלומר "ביקורות מעורבות או ממוצעות".
אלביס מיטשל מהניו יורק טיימס כתב שהסרט מהורהר ומתחשב יותר משסוגת סרטי האסונות אמורה להיות. ריטה קמפלי ומייקל או'סאליבן מהוושינגטון פוסט ביקרו את המשחק חסר הרגש והיעדר המתח.
בטקס ה-Stinkers Bad Movie Awards(אנ') לשנת 1998 היה הסרט מועמד בשתי קטגוריות. טיה לאוני הייתה מועמדת לפרס "שחקנית המשנה הגרועה ביותר" על משחקה בסרט, אך הפסידה ללייסי שאבר שזכתה על משחקה בסרט "אבודים בחלל". הסרט עצמו היה מועמד לפרס "התסריט הגרוע ביותר לסרט שהרוויח מעל 100 מיליון דולר (בחשבון הוליווד)", אך הפסיד לסרט "גודזילה".
מייקל ג'אקינו

| --- | --- |

 לידה:  10 באוקטובר 1967 (בן 57) ריברסייד, ארצות הברית 
 מוקד פעילות:  ניו יורק 
 תקופת הפעילות:  מ-1994 
 מקום לימודים:  בית הספר ג'וליארד, בית הספר לאמנויות חזותיות, אוניברסיטת קליפורניה בלוס אנג'לס, תיכון הולי קרוס 
 סוגה:  פסקול סרטים 
 שפה מועדפת:  אנגלית 
 בן או בת זוג:  סופיה ברבר-ג'אקינו 
 צאצאים:  Griffy Giacchino, Mick Giacchino, Melinda Giacchino 
 פרסים והוקרה:  פרס אוסקר למוזיקה המקורית הטובה ביותר (2008)  פרס גויה למוזיקה המקורית הטובה ביותר (2024) 
 www.michaelgiacchino.com
 פרופיל ב-IMDb
 
מייקל ג'אקינו (באיטלקית: Michael Giacchino; נולד ב-10 באוקטובר 1967) הוא מלחין אמריקאי. עיקר פועלו בקולנוע, בטלוויזיה ובמשחקי מחשב.
ג'אקינו מרבה לשתף פעולה עם חברת האנימציה פיקסאר, ויצירתו הבולטת משיתוף הפעולה היא עבור הסרט "למעלה", אשר זיכה אותו בפרס אוסקר למוזיקה המקורית הטובה ביותר.
בנוסף, זכה ג'אקינו במגוון רחב של פרסים על יצירותיו, כגון אמי, גראמי וגלובוס הזהב.
ילדותו

ג'אקינו נולד בניו ג'רזי לאב סיציליאני ואם ממחוז אברוצו.
בגיל עשר החל לשלב מוזיקה ותמונות כאשר יצר סרטוני stop motion במרתף ביתו.
מורתו בתיכון המליצה להוריו כי ג'אקינו ילמד בבית הספר לאמנות ויזואלית בניו יורק.
קריירה > משחקי וידאו

לאחר סיום לימודיו החל להלחין מוזיקת רקע עבור משחקי וידאו עבור חברת יוניברסל ודיסני.
מבין המשחקים שהלחין ניתן למנות את פארק היורה: העולם האבוד, מלך האריות והמפלצות.
קריירה > טלוויזיה וקולנוע

עבודתו בעולם משחקי המחשב הובילה את ג'אקינו להלחנת פסקולים עבור סרטים וסדרות טלוויזיה.
בשנת 2001 המפיק של סדרת הטלוויזיה ״זהות בדויה״, ג'יי ג'יי אברהמס, גילה את ג'אקינו והציע לו להלחין את הפסקול עבור הסדרה החדשה.
עבודות המשותפת עם המפיק המשיכה בשנת 2004, כאשר ג'אקינו הלחין את הפסקול עבור הסדרה ״אבודים״ אשר זיכה אותו בפרסום.
ב-2005 הלחין את פסקול הסרט "עד שהמשפחה תפריד בינינו".
באותה שנה קיבל ג'אקינו את עבודתו הגדולה והחשובה עד כה, הלחנת סרטם החדש של אולפן האנימציה פיקסאר- משפחת סופר-על.
עד משפחת סופר על, כל סרטי פיקסאר הולחנו על ידי רנדי ותומאס ניומן. פסקול הסרט, הבולט בסגנון הג'אז והשימוש התדיר בכלי נשיפה, זיכה אותו בשתי מועמדויות לפרס גראמי.
שיתוף הפעולה המוצלח עם פיקסאר נמשך וג'אקינו הלחין עבורם פסקולים לסרטים: רטטוי, למעלה, מכוניות 2, הקול בראש, קוקו ומשפחת סופר-על 2.
יצירתו החשובה ביותר משיתוף הפעולה עם פיקסאר היא "למעלה", הסרט שזיכה אותו בפרס אוסקר למוזיקה המקורית הטובה ביותר.
קטע מתוך פסקול הסרט הנקרא ״Married Life” אשר ממחיז את חייהם המשותפים של קארל ואלי, נהפך לאהוד ביותר וזכה לשימוש חוזר במספר סדרות טלוויזיה.
ג'אקינו הלחין גם את הפסקולים עבור הסרטים משימה בלתי אפשרית 3, מסע בין כוכבים, סופר 8, 50ֿֿֿ/50, כוכב הקופים, עולם היורה, עולם היורה: נפילת הממלכה, עולם היורה: השלטון, זוטרופוליס, דוקטור סטריינג', ספיידרמן: השיבה הביתה, ג'וג'ו ראביט, הגול הבא מנצח והבאטמן.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס המוזיקה במדיה של הוליווד | 2024 | פרטיטורה מקורית – סרט מדע בדיוני/פנטזיה | "חברים דמיוניים" | מועמדות |  |
טרוי בייקר

| --- | --- |

טרוי בייקר בשנת 2024
 לידה:  1 באפריל 1976 (בן 48) דאלאס, טקסס, ארצות הברית ארצות הברית
 סוגה מועדפת:  רוק אלטרנטיבי 
 מדינה:  ארצות הברית 
 תקופת הפעילות:  מ-2004
 בן או בת זוג:  Pamela Walworth (2012–?) 
 http://troybaker.net/
 פרופיל ב-IMDb
 
טרוי בייקר (באנגלית: Troy Baker; נולד ב-1 באפריל 1976) הוא שחקן קול (אנ') ומוזיקאי אמריקאי.
בייקר גילם דמויות רבות במשחקי וידאו, כמו ג'ואל מילר מהמשחק "האחרונים מבינינו" (2013), הג'וקר מהמשחק "באטמן: ארקהם אוריג'ינס" (2013), טאליון מהמשחק "הארץ התיכונה: צל מורדור" (2014), וסמואל "סאם" דרייק מהמשחק "אנצ'רטד 4 : סופו של גנב" (2016).
בייקר היה מועמד פעמים רבות בטקסים המעניקים פרסים בתחום משחקי הווידאו; בין היתר זכה בפרס 'האקדמיה הלאומית של מבקרי משחקי הווידאו' לשנת 2013 בקטגוריה "ההופעה הראשית בדרמה" על גילומו של ג'ואל במשחק "האחרונים מבינינו".
הוא גם גילם דמויות מונפשות בסדרות וסרטים, לרבות לוקי בסדרה "שומרי הגלקסיה" (2016) ובאטמן בסרט "באטמן נגד צבי הנינג'ה" (2019).
בייקר הוא גם זמר וגיטריסט. בין היתר היה הסולן של להקת הרוק אלטרנטיבי "Tripp Fontaine".
החל משנת 2012 הוא נשוי לפמלה וולוורת', שחקנית לשעבר וצלמת.
פילמוגרפיה > סרטים

באטמן: מתקפה על ארקהם (באנגלית: Batman: Assault on Arkham) (2014) – בתפקיד: הג'וקר.
באטמן נגד רובין (באנגלית: Batman vs. Robin) (2015) – בתפקיד: חבר בבית משפט הינשופים.
באטמן נגד צבי הנינג'ה (באנגלית: Batman vs. Teenage Mutant Ninja Turtles) (2019) – בתפקידים: באטמן, הג'וקר.
פילמוגרפיה > טלוויזיה

שומרי הגלקסיה (באנגלית: Guardians of the Galaxy) (2016) – בתפקידים: לוקי, הוקאיי ועוד.
האחרונים מבינינו (באנגלית: The Last of Us) (2023) – בתפקיד: ג'יימס.
הערות שוליים

1 2  Amanda Castro (January 14, 2022). Who is voice actor Troy Baker?. The US Sun. Retrieved February 6, 2025
↑  James Etherington-Smith (August 16, 2012). The Last of Us – get to know Joel and Ellie. My Gaming. Retrieved February 6, 2025
↑  Samit Sarkar (May 20, 2013). Batman: Arkham Origins cast features Roger Craig Smith as Batman, Troy Baker as Joker. Polygon. Retrieved February 6, 2025
↑  GR Staff (May 22, 2014). 'Middle-earth: Shadow of Mordor' Story Trailer; Troy Baker & Nolan North Cast. Game Rant. Retrieved February 6, 2025
↑  GR Staff (January 15, 2015). 'Uncharted 4': Nolan North & Troy Baker on Being the Drake Brothers. Game Rant. Retrieved February 6, 2025
↑  NAVGTR CORP. (February 17, 2014). The Last of Us and Bioshock: Infinite lead awards with 15 and 6 wins, respectively. NAVGTR.ORG. Retrieved February 6, 2025
↑  Abdul Azim Naushad (December 9, 2024). Who Is Troy Baker’s Wife? Pamela Walworth’s Job & Kids. COMINGSOON.NET. Retrieved February 6, 2025
| --- | --- |
בקרת זהויות :  PLWABN: 9811718135505606  BnF: cb15103051n (data)  ISNI: 0000 0000 0501 6547  LCCN: no2015062838  MusicBrainz: db56849f-96d4-42b8-b757-5583cc14dd59  NTA: 390722588  VIAF: 29827037   WorldCat (עם VIAF): 29827037
בראד בירד

| --- | --- |

בראד בירד בפסטיבל הסרטים של ונציה, ספטמבר 2009
 לידה:  24 בספטמבר 1957 (בן 67) קליספל, ארצות הברית 
 שם לידה:  Phillip Bradley Bird 
 מדינה:  ארצות הברית 
 תקופת הפעילות:  מ-1979
 עיסוק:  אנימטור, במאי, תסריטאי, מדבב, מפיק
 מקום לימודים:  בית הספר לאמנות קליפורניה  תיכון קורווליס 
 יצירות בולטות:  ענק הברזל, משפחת סופר-על, רטטוי, משימה בלתי אפשרית 4: קוד הצללים
 צאצאים:  Nicholas Bird, Michael Bird 
 פרסים והוקרה:  פרס הוגו לעיבוד הדרמטי הטוב ביותר (ארוך) (2005)  פרס אוסקר לסרט המונפש הטוב ביותר  פרס אוסקר לסרט המונפש הטוב ביותר (2003)  פרס אנני 
 פרופיל ב-IMDb
 
פיליפ בראדלי "בראד" בירד (באנגלית: Phillip Bradley "Brad" Bird; נולד ב-24 בספטמבר 1957 בקליספל, מונטנה, ארצות הברית) הוא במאי, מפיק, תסריטאי, אנימטור ומדבב אמריקאי. בירד ידוע בעיקר בשל סרטי ההנפשה שלו כגון "משפחת סופר-על" ו"רטטוי" שזכו להצלחה גדולה.
ביוגרפיה > ראשית חייו

בראד בירד נולד ב-24 בספטמבר 1957 בקליספל, מונטנה, ארצות הברית והיה לאח הצעיר מבין ארבעה. בגיל 11 היה בירד בסיור באולפני ההנפשה של וולט דיסני בברבנק שבקליפורניה והצהיר כי יום אחד יהיה חלק מצוות ההנפשה של האולפנים, בהמשך כשהיה בן 14 הפך לתלמידו הרוחני של האנימטור מילט קאהל שהיה אחד מתשעת הזקנים של דיסני. שלוש שנים לאחר שסיים את לימודיו בתיכון קורווליס זכה במלגה של דיסני והצטרף למכון קליפורניה לאמנויות ושם התיידד עם האנימטור ג'ון לאסיטר.
ביוגרפיה > קריירה

לאחר שסיים את לימודיו במכון קליפורניה לאמנויות החל בראד בירד לעבוד באולפני ההנפשה של וולט דיסני, עבודתו בדיסני הייתה קצרה והוא עזב את העבודה לאחר שסיים לעבוד על הנפשת הסרט השועל והכלבלב ב-1981. לאחר שעזב את דיסני הוא כתב כמה וכמה פרקים לסדרת הטלוויזיה "סיפורים מופלאים" של סטיבן ספילברג ובהמשך הרחיב את אחד הפרקים לסדרת טלוויזיה שנראה "משפחת כלב". בנוסף, באותו הזמן היה שותף בירד בכתיבת התסריט לסרט הלייב אקשן "סוללות לא כלולות". ב-1989 הצטרף בירד לאולפני Klasky Csupo ועזר לפתח את סדרת הטלוויזיה "משפחת סימפסון" מסרטונים קצרים בסדרת הטלוויזיה "המופע של טרייסי אולמן" לסדרת טלוויזיה לעצמה, בירד המשיך ושימש כיועץ בכיר לסדרה בשמונה עונותיה הראשונות. גם ב-1989 כחלק מעבודתו באולפני Klasky Csupo עבד בירד כאנימטור בפרק הפיילוט של סדרת הטלוויזיה "ראגרטס" "Tommy Pickles and the Great White Thing".
ב-1999 הצטרף בירד להאחים וורנר הנפשה וביים את הסרט "ענק הברזל" שזכה לשבחים רבים אך היה לכישלון קופתי גדול, הסרט הרשים את ידידו ג'ון לאסיטר שלמד איתו במכון קליפורניה לאמנויות. לאסיטר הציע לבירד להביא לאולפניו פיקסאר רעיון לסרט וזה כתב את "משפחת סופר על", פיקסאר התרשמו מרעיונו והחלה העבודה על הסרט כשהוא ביים אותו ואף דיבב את דמותה של עדנה מוד; עם יציאתו זכה הסרט לשבחים רבים והיה להצלחה קופתית גדולה, הסרט גם זיכה את בירד בפרס אוסקר לסרט המונפש הטוב ביותר ובמועמדות לפרס אוסקר לתסריט המקורי הטוב ביותר.
ב-2004 כתב את התסריט לסרט "רטטוי" ובאמצע 2005 נבחר לתפקיד הבימוי במקום קודמו בתפקיד ג'אן פינקווה; הסרט יצא ב-2007 וזכה לשבחים רבים והצלחה קופתית גדולה. בינואר 2008 זכה על הסרט בפרס גלובוס הזהב לסרט המונפש הטוב ביותר, ובהמשך זכה בפרס אוסקר לסרט המונפש הטוב ביותר והועמד לחמישה פרסי אוסקר נוספים, כשבניהם פרס אוסקר לתסריט המקורי הטוב ביותר. הוא גם הפיק סרט קצר שמבוסס עליו בשם "חברך העכברוש", אשר הופץ במהדורות הביתיות של הסרט.
במאי 2010 קפץ בירד לתחום הלייב אקשן וחתם על חוזה לבימוי הסרט "משימה בלתי אפשרית 4: קוד הצללים" שהיה להצלחה בינלאומית עם הכנסות של כמעט $700,000,000.
במאי 2012 נודע כי בירד יביים את סרט ההרפתקאות של דיסני "בחזרה למחר" וכי גם כי הוא כתב את התסריט לסרט בשיתוף עם דיימון לינדלוף.
ב-18 במרץ 2014 הוכרז כי בירד יכתוב את סרט ההמשך שלו "משפחת סופר על".
פילמוגרפיה > קולנוע

| שנה | שם | במאי | תסריטאי | מפיק | אנימטור | מדבב | תפקיד (בדיבוב) |
| --- | --- | --- | --- | --- | --- | --- | --- |
| 1980 | Animalympics |  |  |  |  |  |  |
| 1981 | השועל והכלבלב (ללא קרדיט) |  |  |  |  |  |  |
| 1982 | כלבי המגפה |  |  |  |  |  |  |
| 1987 | סוללות לא כלולות |  |  |  |  |  |  |
| 1999 | ענק הברזל |  |  |  |  |  |  |
| 2004 | משפחת סופר-על |  |  |  |  |  | עדנה מוד |
| 2005 | המתקפה של ג'ק ג'ק (סרט קצר) |  |  |  |  |  |  |
| 2005 | נופש התנקשות |  |  |  |  |  | צ'ארלס גיטו, אמה גולדמן |
| 2007 | רטטוי |  |  |  |  |  |  |
| 2007 | חברך העכברוש |  |  |  |  |  |  |
| 2011 | משימה בלתי אפשרית 4: קוד הצללים |  |  |  |  |  |  |
| 2015 | בחזרה למחר |  |  |  |  |  |  |
| 2015 | עולם היורה |  |  |  |  |  | כרוז ברכבת |
| 2018 | משפחת סופר-על 2 |  |  |  |  |  | עדנה מוד |
פילמוגרפיה > טלוויזיה

| שנה | שם | הערה |
| --- | --- | --- |
| 1985 - 1987 | סיפורים מופלאים | תסריטאי, מפיק |
| 1987 | משפחת כלב | יוצר, תסריטאי, מפיק אנימציה |
| 1988 - 1998 | משפחת סימפסון | יועץ יצירתי, במאי |